Wie jhr dann solchs in Franckreich secht,
Da nur ein Florentinisch Henn,
Ein alt seyt vnd faule senn,
Die Gallos vnd das Hanengschlecht
Wil zu Capaunen machen schlecht
Vnd auß den Galliern Galliner,
Auß freien Francken Frauendiner,
Auß Musicseyten sennengflecht,
Darumb weil sich die rein Quintseyten
Nicht nach dem alten Trummscheit leyten,
Vnd der Han sich seins Kamß ermant,
Vnd nicht die Henn zum Meyster leyd,
So sicht man heut ein solchen streit,
Die Henn zu treiben in jrn standt.